title: 2003 m. lapkričio 27 d. Tarybos sprendimas dėl Susitarimo pasikeičiant raštais, kuriuo nuo 2003 m. liepos 1 d. iki 2004 m. birželio 30 d. pratęsiamas Protokolo, nustatančio Europos ekonominės bendrijos ir Dramblio Kaulo Kranto Respublikos susitarime dėl žvejybos Dramblio Kaulo Kranto pakrantėje numatytas žvejybos galimybes ir finansinę paramą, galiojimas, pasirašymo Bendrijos vardu ir laikino taikymo

text:
Svarbus teisinis pranešimas

|

32003D0838

Oficialusis leidinys L 319 , 04/12/2003 p. 0017 - 0018

		Tarybos sprendimas2003 m. lapkričio 27 d.dėl Susitarimo pasikeičiant raštais, kuriuo nuo 2003 m. liepos 1 d. iki 2004 m. birželio 30 d. pratęsiamas Protokolo, nustatančio Europos ekonominės bendrijos ir Dramblio Kaulo Kranto Respublikos susitarime dėl žvejybos Dramblio Kaulo Kranto pakrantėje numatytas žvejybos galimybes ir finansinę paramą, galiojimas, pasirašymo Bendrijos vardu ir laikino taikymo(2003/838/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnį ir 300 straipsnio 2 dalies pirmą pastraipą,atsižvelgdama į Komisijos pasiūlymą,kadangi:(1) Pagal Europos ekonominės bendrijos ir Dramblio Kaulo Kranto Respublikos susitarimo dėl žvejybos Dramblio Kaulo Kranto pakrantėje [1] sąlygas prieš pasibaigiant Susitarimo protokolo galiojimo laikui susitariančiosios šalys turi pradėti derybas, kad abipusiu susitarimu tolesniam laikotarpiui nustatytų Protokolo turinį, o prireikus ir Protokolo priedo pakeitimus.(2) Abi šalys nusprendė, kad iki derybų dėl Protokolo pakeitimų dabartinio, Reglamentu (EB) Nr. 722/2001 [2] patvirtinto, Protokolo galiojimo laikas turėtų būti pratęstas vieneriais metais 2003 m. gegužės 16 d. parafuotu susitarimu pasikeičiant raštais.(3) Remiantis susitarimu pasikeičiant raštais, Bendrijos žvejams nuo 2003 m. liepos 1 d. iki 2004 m. birželio 30 d. suteikiamos žvejybos galimybės Dramblio Kaulo Kranto suverenumui arba jurisdikcijai priklausančiuose vandenyse.(4) Siekiant, kad Bendrijos laivų žvejybos veikla būtų nepertraukiama, labai svarbu, kad minėtas pratęsimas įsigaliotų kuo greičiau. Todėl būtų tikslinga pasirašyti susitarimą pasikeičiant raštais ir laikinai jį taikyti, kol bus užbaigtos jo sudarymo procedūros.(5) Reikėtų patvirtinti žvejybos galimybių paskirstymo valstybėms narėms būdą, remiantis Protokolu, kurio galiojimo laikas pasibaigęs,NUSPRENDĖ:1 straipsnisBendrijos vardu patvirtinamas Susitarimo pasikeičiant raštais, kuriuo nuo 2003 m. liepos 1 d. iki 2004 m. birželio 30 d. pratęsiamas Protokolo, nustatančio Europos ekonominės bendrijos ir Dramblio Kaulo Kranto susitarime dėl žvejybos Dramblio Kaulo Kranto pakrantėje numatytas žvejybos galimybes ir finansinę paramą, galiojimas, pasirašymas, kol nepriimtas Tarybos sprendimas, sudarantis šį Susitarimą.Susitarimo pasikeičiant raštais tekstas pridedamas prie šio sprendimo.2 straipsnisSusitarimas pasikeičiant raštais laikinai taikomas nuo 2003 m. liepos 1 d.3 straipsnisProtokole nustatytos žvejybos galimybės valstybėms narėms paskirstomos taip:a) giliavandenių žuvų žvejyba:Ispanija: | 600 BRT per mėnesį, skaičiuojant metinį vidurkį; |b) tunų žvejyba:i) tunų seineriais:—Prancūzija: | 18 laivų, |—Ispanija: | 21 laivas; |ii) dreifinėmis ūdomis žvejojantys laivai:—Ispanija: | 15 laivų, |—Portugalija | 5 laivai; |iii) tunų žvejybos laivai, žvejojantys kartimis ir valais:—Prancūzija: | 7 laivai, |—Ispanija: | 5 laivai. |Jeigu šių valstybių narių paraiškos licencijoms gauti neišnaudoja visų Protokolu nustatytų žvejybos galimybių, Komisija gali apsvarstyti bet kurios kitos valstybės narės paraiškas.4 straipsnisValstybės narės, kurių laivai vykdo veiklą pagal Susitarimą pasikeičiant raštais, remdamosi Komisijos reglamente (EB) Nr. 500/2001 [3] nustatytomis išsamiomis taisyklėmis, praneša Komisijai apie visų rūšių žuvų kiekius, sugautus Dramblio Kaulo Kranto žvejybos zonoje.5 straipsnisTarybos pirmininkas įpareigojamas paskirti asmenis, kuriems suteikiama teisė Bendrijos vardu pasirašyti Susitarimą pasikeičiant raštais iki jo sudarymo.Priimta Briuselyje, 2003 m. lapkričio 27 d.Tarybos varduPirmininkasR. Castelli[1] OL L 379, 1990 12 31, p. 3.[2] OL L 102, 2001 4 12, p. 1.[3] OL L 73, 2001 3 15, p. 8.--------------------------------------------------


title: 2008/593/EB: 2008 m. liepos 11 d. Komisijos sprendimas dėl Transeuropinio transporto tinklo vykdomosios įstaigos užduočių ir veiklos laikotarpio iš dalies keičiantis Sprendimą 2007/60/EB

text:
18.7.2008

               LT

               Europos Sąjungos oficialusis leidinys

               L 190/35

      KOMISIJOS SPRENDIMAS

   2008 m. liepos 11 d.
   dėl Transeuropinio transporto tinklo vykdomosios įstaigos užduočių ir veiklos laikotarpio iš dalies keičiantis Sprendimą 2007/60/EB
   (2008/593/EB)
   EUROPOS KOMISIJA,
   atsižvelgdama į Europos Bendrijos steigimo sutartį,
   atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (1), ypač į jo 3 straipsnį,
   kadangi:

               (1)

               Transeuropinio transporto tinklo vykdomoji įstaiga (toliau – įstaiga) įkurta 2006 m. spalio 26 d. Komisijos sprendimu 2007/60/EB (2) Bendrijos veiklai transeuropinio transporto tinklo srityje administruoti iki 2008 m. gruodžio 31 d., kad įgyvendintų užduotis, susijusias su Bendrijos finansinės paramos skyrimu pagal 1995 m. rugsėjo 18 d. Tarybos reglamentą (EB) Nr. 2236/95, nustatantį bendrąsias taisykles dėl Bendrijos finansinės pagalbos teikimo transeuropinių tinklų srityje (3). Daugelis šių projektų bus įgyvendinami ir po 2008 m. gruodžio 31 d.

               (2)

               Įstaiga turėtų tapti atsakinga ir už projektus, kuriems teikiama finansinė parama remiantis Europos Parlamento ir Tarybos reglamentu (EB) Nr. 680/2007 (4), nes pagal šį reglamentą toliau finansuojami transeuropinio transporto tinklo veiksmai, panašūs į veiksmus, kuriems įstaiga jau yra gavusi įgaliojimą ir kurie finansuojami pagal Tarybos reglamentą (EB) Nr. 2236/95.

               (3)

               Įstaiga neturėtų tapti atsakinga už atskirų sprendimų, kuriais skiriama Bendrijos finansinė parama, priėmimą. Tačiau, siekiant toliau didinti programos įgyvendinimo veiksmingumą ir efektyvumą, Komisija gali nuspręsti įgalioti įstaigą priimti tokių sprendimų pakeitimus.

               (4)

               Įstaiga visų pirma turėtų tapti atsakinga už veiklą, susijusią su projektais, kad ir kokie būtų Reglamento (EB) Nr. 680/2007 6 straipsnyje apibrėžti Bendrijos finansinės paramos forma ir metodai. Už visą su programa susijusią veiklą, pavyzdžiui, kontrolę ir politikos formavimą, ir toliau turėtų likti atsakinga Komisija.

               (5)

               Įstaiga visų pirma turėtų tapti atsakinga už papildomas priemones TEN-T programos veiksmingumui ir efektyvumui stiprinti, kad būtų padidinta jos pridėtinė vertė Europai, įskaitant aktyvesnį visų suinteresuotųjų šalių informavimą apie TEN-T programą ir geresnį jos pristatymą visuomenei valstybėse narėse ir su jomis besiribojančiose trečiosiose šalyse. Tokias priemones galėtų sudaryti tikslinės informavimo ir populiarinimo kampanijos – galėtų būti organizuojamos TEN-T dienos, rengiami praktiniai seminarai bei konferencijos, atitinkamuose leidiniuose skelbiami rezultatai ir informuojama apie gerąją patirtį, be kita ko pasitelkiant ir elektronines informavimo priemones (pavyzdžiui, rengiami pranešimai spaudai, gairės galimiems paraiškų teikėjams, sėkmės istorijoms skirtos brošiūros ir metinės ataskaitos), ir organizuojamas įstaigos ir (arba) Komisijos atstovų dalyvavimas atitinkamuose renginiuose, pavyzdžiui, transporto infrastruktūros objektų atidaryme.

               (6)

               Išorės konsultantai atnaujino sąnaudų ir naudos analizę, iš kurios matyti, kad dabartinės įstaigos administracinius išteklius, visų pirma darbuotojų skaičių, reikia gerokai padidinti. Įstaiga ir toliau būtų ekonomiškai efektyviausias variantas.

               (7)

               Todėl Sprendimą 2007/60/EB reikėtų atitinkamai iš dalies pakeisti.

               (8)

               Šiame sprendime išdėstytos nuostatos atitinka Vykdomųjų įstaigų reguliavimo komiteto nuomonę,

         NUSPRENDĖ:
   Vienintelis straipsnis
   Sprendimas 2007/60/EB iš dalies keičiamas taip:

               1)

               3 straipsnis pakeičiamas taip:
               „3 straipsnis
               Trukmė
               Įstaiga įsteigiama laikotarpiui, kuris prasideda 2006 m. lapkričio 1 d. ir baigiasi 2015 m. gruodžio 31 d.“

               2)

               4 straipsnio 1 dalis pakeičiama taip:
               „1.   Įstaiga yra atsakinga už Bendrijos transeuropinio transporto tinklo programų užduočių, susijusių su Bendrijos finansinės paramos skyrimu pagal Tarybos reglamentą (EB) Nr. 2236/95 (5) ir Europos Parlamento ir Tarybos reglamentą (EB) Nr. 680/2007 (6), įgyvendinimą, išskyrus užduotis, kurioms reikia įgaliojimų veikti savo nuožiūra įgyvendinant politinius sprendimus, pavyzdžiui, rengti programas, nustatyti prioritetus, pagal Reglamento (EB) Nr. 680/2007 5 straipsnį atrinkti projektus, vertinti programas ir vykdyti teisinį monitoringą. Įstaiga visų pirma privalo:

                           a)

                           teikti paramą Komisijai programų rengimo bei atrankos etapais, administruoti finansinės paramos, iš transeuropinio transporto tinklo biudžeto skiriamos bendros svarbos projektams, priežiūrą, tuo tikslu vykdyti būtinus patikrinimus ir priimti atitinkamus sprendimus pagal įgaliojimus, kurios įstaigai suteikia Komisija;

                           b)

                           užtikrinti koordinavimą su kitomis Bendrijos finansinėmis priemonėmis, visų pirma užtikrinti, kad būtų geriau koordinuojamas finansinės paramos skyrimas visiems bendros svarbos projektams, kuriems taip pat teikiamas finansavimas iš struktūrinių fondų bei Sanglaudos fondo ir Europos investicijų banko finansavimas;

                           c)

                           projektų vykdytojams teikti techninę paramą, susijusią su projektų finansavimo planų rengimu, ir kurti bendrus vertinimo metodus;

                           d)

                           priimti biudžeto įplaukų ir išlaidų vykdymo priemones ir pagal Komisijos suteiktus įgaliojimus vykdyti visą Reglamentu (EB) Nr. 2236/95 ir Reglamentu (EB) Nr. 680/2007 numatytų Bendrijos transeuropinio transporto tinklo programų administravimo veiklą;

                           e)

                           rinkti, analizuoti ir Komisijai perduoti visą transeuropiniam transporto tinklui įgyvendinti būtiną informaciją, kurios prašo Komisija;

                           f)

                           įgyvendinti papildomas priemones TEN-T programos veiksmingumui ir efektyvumui stiprinti, kad būtų padidinta jos pridėtinė vertė Europai, pavyzdžiui, apie TEN-T programą aktyviau informuoti visas suinteresuotąsias šalis ir ją geriau pristatyti visuomenei valstybėse narėse ir su jomis besiribojančiose trečiosiose šalyse;

                           g)

                           teikti bet kokią techninę ir administracinę pagalbą, kurios prašo Komisija.

      Priimta Briuselyje, 2008 m. liepos 11 d.

            Komisijos vardu

         Antonio TAJANI

            Pirmininko pavaduotojas

      (1)  OL L 11, 2003 1 16, p. 1.

      (2)  OL L 32, 2007 2 6, p. 88.

      (3)  OL L 228, 1995 9 23, p. 1. Su paskutiniais pakeitimais, padarytais Europos Parlamento ir Tarybos reglamentu (EB) Nr. 1159/2005 (OL L 191, 2005 7 22, p. 16).

      (4)  OL L 162, 2007 6 22, p. 1.

      (5)  OL L 228, 1995 9 23, p. 1. Su paskutiniais pakeitimais, padarytais Reglamentu (EB) Nr. 1159/2005 (OL L 191, 2005 7 22, p. 16).

      (6)  OL L 162, 2007 6 22, p. 1.“


title: 2016 m. rugpjūčio 9 d. Komisijos sprendimas dėl Europos mokslinių tyrimų tarybos Mokslo tarybos tam tikrų narių skyrimo

text:
11.8.2016

               LT

               Europos Sąjungos oficialusis leidinys

               C 291/4

         KOMISIJOS SPRENDIMAS
   2016 m. rugpjūčio 9 d.
   dėl Europos mokslinių tyrimų tarybos Mokslo tarybos tam tikrų narių skyrimo
   (2016/C 291/06)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 3 d. Tarybos sprendimą 2013/743/ES dėl specialiosios programos, kuria įgyvendinama bendroji mokslinių tyrimų ir inovacijų programa „Horizontas 2020“ (2014–2020 m.), sukūrimo ir kuriuo panaikinami sprendimai 2006/971/EB, 2006/972/EB, 2006/973/EB, 2006/974/EB ir 2006/975/EB (1), ypač į jo 7 straipsnio 1 dalį,
   kadangi:

               (1)

               Sprendimu C(2013) 8915 (2) (su vėlesniais pakeitimais, padarytais Sprendimu C(2015) 788 (3)) Komisija įsteigė Europos mokslinių tyrimų tarybą (toliau – EMTT), kuri veiklą vykdys 2014 m. sausio 1 d. – 2020 m. gruodžio 31 d. ir bus priemonė I dalyje „Pažangus mokslas“ numatytiems veiksmams, susijusiems su Sprendimo 2013/743/ES 3 straipsnio 1 dalies a punkte nurodytu konkrečiu tikslu „Europos mokslinių tyrimų taryba (EMTT)“, vykdyti;

               (2)

               EMTT sudaro Sprendimo 2013/743/ES 7 straipsnyje numatyta nepriklausoma Mokslo taryba ir to paties sprendimo 8 straipsnyje numatyta tikslinė įgyvendinimo struktūra;

               (3)

               pagal Sprendimo C(2013) 8915 2 straipsnio 1 dalį Mokslo tarybą sudaro EMTT pirmininkas ir 21 narys;

               (4)

               pagal Sprendimo 2013/743/ES 7 straipsnio 1 dalies trečią pastraipą Mokslo tarybos nariai skiriami ne ilgesnei kaip ketverių metų kadencijai, kurią galima vieną kartą pratęsti. Jie turėtų būti skiriami taip, kad būtų užtikrintas Mokslo tarybos veiklos tęstinumas;

               (5)

               atsistatydinus dviem Mokslo tarybos nariams, juos reikia pakeisti naujais nariais;

               (6)

               pagal Sprendimo 2013/743/ES 7 straipsnio 1 dalies antrą pastraipą Mokslo tarybos narius skiria Komisija, laikydamasi nepriklausomos ir skaidrios tų narių atrankos tvarkos, kuriai pritarė Mokslo taryba, taip pat pasitarusi su mokslo bendruomene ir pateikusi ataskaitą Europos Parlamentui bei Tarybai. Šiuo tikslu įsteigtas nuolatinis būsimų Mokslo tarybos narių atrankos komitetas. Atrankos komitetas pateikė Komisijai rekomendacijas dėl dviejų naujų Mokslo tarybos narių skyrimo ir į tas rekomendacijas buvo atsižvelgta,

         NUSPRENDĖ:
   1 straipsnis
   EMTT Mokslo tarybos nariu pirmai kadencijai, kuri baigsis 2020 m. birželio 30 d., skiriamas prof. Kurt MEHLHORN.
   EMTT Mokslo tarybos nariu pirmai kadencijai, kuri baigsis 2020 m. birželio 30 d., skiriamas prof. Nektarios TAVERNARAKIS.
   2 straipsnis
   EMTT Mokslo tarybos narių sąrašas išdėstytas šio sprendimo priede.
   3 straipsnis
   Šis sprendimas įsigalioja 2016 m. liepos 1 d.

      Priimta Briuselyje 2016 m. rugpjūčio 9 d.

            Komisijos vardu

         Carlos MOEDAS

            Komisijos narys

      (1)  OL L 347, 2013 12 20, p. 965.

      (2)  2013 m. gruodžio 12 d. Komisijos sprendimas C(2013) 8915, kuriuo įsteigiama Europos mokslinių tyrimų taryba (OL C 373, 2013 12 20, p. 23).

      (3)  2015 m. vasario 17 d. Komisijos sprendimas C(2015) 788, kuriuo iš dalies keičiamas Sprendimas C(2013) 8915, kuriuo įsteigiama Europos mokslinių tyrimų taryba (OL C 58, 2015 2 18, p. 3).

      PRIEDAS
      EMTT Mokslo tarybos nariai

                  Vardas, pavardė ir institucija

                  Kadencijos pabaiga

                  Klaus BOCK, Danijos nacionalinis mokslinių tyrimų fondas

                  2016 m. gruodžio 31 d.

                  Margaret BUCKINGHAM, Pasteuro institutas, Paryžius

                  2019 m. birželio 30 d.

                  Christopher CLARK, Kembridžo universitetas

                  2019 m. gruodžio 31 d.

                  Athene DONALD, Kembridžo universitetas

                  2016 m. gruodžio 31 d.

                  Barbara ENSOLI, Istituto Superiore di Sanità, Roma

                  2016 m. gruodžio 31 d.

                  Nuria Sebastian GALLES, Pompeu Fabros universitetas, Barselona

                  2016 m. gruodžio 31 d.

                  Michael KRAMER, Maxo Plancko radioastronomijos institutas, Bona

                  2019 m. birželio 30 d.

                  Tomas JUNGWIRTH, Čekijos mokslų akademija

                  2018 m. gruodžio 31 d.

                  Matthias KLEINER, Dortmundo technikos universitetas

                  2016 m. gruodžio 31 d.

                  Eva KONDOROSI, Vengrijos mokslų akademija

                  2016 m. gruodžio 31 d.

                  Kurt MEHLHORN, Maxo Plancko informatikos institutas, Sarbriukenas

                  2020 m. birželio 30 d.

                  Barbara ROMANOWICZ, Berklio seismologijos laboratorija

                  2019 m. gruodžio 31 d.

                  Mart SAARMA, Helsinkio universitetas

                  2016 m. gruodžio 31 d.

                  Nils Christian STENSETH, Oslo universitetas

                  2017 m. gruodžio 31 d.

                  Martin STOKHOF, Amsterdamo universitetas

                  2017 m. gruodžio 31 d.

                  Nektarios TAVERNARAKIS, Mokslinių tyrimų ir technologijų fondo Hellas Molekulinės biologijos ir biotechnologijos institutas

                  2020 m. birželio 30 d.

                  Janet THORNTON, Europos molekulinės biologijos laboratorijos Europos bioinformatikos institutas (EMBL-EBI)

                  2018 m. gruodžio 31 d.

                  Isabelle VERNOS, Institució Catalana de Recerca i Estudis Avançats, Barselona

                  2019 m. birželio 30 d.

                  Reinhilde VEUGELERS, Leveno katalikiškasis universitetas

                  2016 m. gruodžio 31 d.

                  Michel WIEVIORKA, Sociologinės analizės ir intervencijos centras, Paryžius

                  2017 m. gruodžio 31 d.

                  Fabio ZWIRNER, Padujos universitetas

                  2018 m. gruodžio 31 d.


title: 1986 m. birželio 12 d. Tarybos sprendimas dėl 1979 m. Jungtinių Tautų Tolimų tarpvalstybinių oro teršalų pernašų konvencijos protokolo Dėl bendradarbiavimo programos tolimų oro teršalų pernašų Europoje monitoringo ir vertinimo srityje (EMEP) ilgalaikio finansavimo

text:
Svarbus teisinis pranešimas

|

31986D0277

Oficialusis leidinys L 181 , 04/07/1986 p. 0001 - 0001 specialusis leidimas suomių kalba: skyrius 11 tomas 11 p. 0273  specialusis leidimas švedų kalba: skyrius 11 tomas 11 p. 0273

		Tarybos sprendimas1986 m. birželio 12 d.dėl 1979 m. Jungtinių Tautų Tolimų tarpvalstybinių oro teršalų pernašų konvencijos protokolo "Dėl bendradarbiavimo programos tolimų oro teršalų pernašų Europoje monitoringo ir vertinimo srityje (EMEP) ilgalaikio finansavimo"(86/277/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį ir ypač į jos 235 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Sprendimu 81/462/EEB [3] Bendrija pritarė Tolimų tarpvalstybinių oro teršalų pernašų konvencijai,kadangi pagal Konvenciją įgyvendintina bendradarbiavimo programa tolimų oro teršalų pernašų Europoje monitoringo ir vertinimo srityje (EMEP) yra pagrindinė priemonė gauti informaciją apie išmetamų ir gal būt per valstybių sienas pernešamų teršalų kiekius;kadangi 1984 gegužės 24 d. Komisija buvo įgaliota Bendrijos vardu dalyvauti derybose dėl protokolo prie Konvencijos dėl EMEP ilgalaikio finansavimo;kadangi derybos pasibaigė priėmus galutinio protokolo tekstą ir nustačius EMEP išlaidų pasiskirstymo formulę;kadangi Bendrija, 1984 m. rugsėjo 25 d. Tarybos įgaliota, per antrąjį Konvencijos vykdomosios institucijos posėdį 1984 m. rugsėjo 28 d. pasirašė protokolą,PRIĖMĖ ŠĮ SPRENDIMĄ:1 straipsnisProtokolas prie 1979 m. Tolimų tarpvalstybinių oro teršalų pernašų konvencijos dėl bendradarbiavimo programos tolimų oro teršalų pernašų Europoje monitoringo ir vertinimo srityje (EMEP) ilgalaikio finansavimo šiuo sprendimu yra patvirtinamas Europos ekonominės bendrijos vardu.Protokolo tekstas pridedamas prie šio sprendimo.2 straipsnisTarybos pirmininkas deponuoja patvirtinimo aktą, numatytą Protokolo 9 straipsnyje.Priimta Liuksemburge, 1986 m. birželio 12 d.Tarybos varduPirmininkasP. Winsemius[1] OL C 321, 1985 12 13, p. 5.[2] OL C 88, 1986 4 14, p. 109.[3] OL L 171, 1981 6 27, p. 11.--------------------------------------------------


title: 2009/483/EB: 2009 m. balandžio 6 d. Tarybos sprendimas dėl Europos bendrijos ir Sent Kitso ir Nevio Federacijos susitarimo dėl trumpalaikio bevizio režimo pasirašymo ir laikino taikymo

text:
30.6.2009

               LT

               Europos Sąjungos oficialusis leidinys

               L 169/37

         TARYBOS SPRENDIMAS
   2009 m. balandžio 6 d.
   dėl Europos bendrijos ir Sent Kitso ir Nevio Federacijos susitarimo dėl trumpalaikio bevizio režimo pasirašymo ir laikino taikymo
   (2009/483/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 62 straipsnio 2 dalies b punkto i papunktį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               Tarybos reglamentu (EB) Nr. 1932/2006 (1) buvo iš dalies pakeistas Reglamentas (EB) Nr. 539/2001 (2), nustatantis trečiųjų šalių, kurių piliečiai, kirsdami Europos Sąjungos išorės sienas, privalo turėti vizas („neigiamas“ sąrašas), ir trečiųjų šalių, kurių piliečiams toks reikalavimas netaikomas („teigiamas“ sąrašas), sąrašus; juo, inter alia, iš „neigiamo“ sąrašo į „teigiamą“ buvo perkelta Sent Kitso ir Nevio Federacija (toliau – Sent Kitsas ir Nevis). Be to, Reglamente (EB) Nr. 1932/2006 nustatyta, kad vizų režimas nebus taikomas tik nuo Europos bendrijos ir Sent Kitso ir Nevio sudarytino susitarimo dėl vizų režimo netaikymo įsigaliojimo dienos.

               (2)

               2008 m. birželio 5 d. sprendimu Taryba įgaliojo Komisiją vesti derybas dėl Europos bendrijos ir Sent Kitso ir Nevio susitarimo dėl trumpalaikio bevizio režimo.

               (3)

               Derybos dėl susitarimo buvo pradėtos 2008 m. liepos 15 d. ir baigtos 2008 m. spalio 16 d.

               (4)

               2008 m. lapkričio 12 d. Briuselyje parafuotas susitarimas turėtų būti pasirašytas, o pridėtos deklaracijos patvirtintos. Susitarimas turėtų būti taikomas laikinai, kol bus baigtos jo oficialaus sudarymo procedūros.

               (5)

               Pagal Protokolo dėl Jungtinės Karalystės ir Airijos pozicijos, pridėto prie Europos Sąjungos sutarties ir Europos bendrijos steigimo sutarties, 1 ir 2 straipsnius bei nepažeidžiant minėto protokolo 4 straipsnio šios valstybės narės nedalyvauja priimant šį sprendimą, neprivalo jo laikytis ir jis joms netaikomas,

         NUSPRENDĖ:
   1 straipsnis
   Europos bendrijos ir Sent Kitso ir Nevio Federacijos susitarimo dėl trumpalaikio bevizio režimo (toliau - susitarimas) pasirašymas patvirtinamas Bendrijos vardu su sąlyga, kad jis turi būti sudarytas.
   Susitarimo tekstas pridedamas prie šio sprendimo.
   2 straipsnis
   Prie šio sprendimo pridėtos deklaracijos patvirtinamos Bendrijos vardu.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą Bendrijos vardu su sąlyga, kad jis turi būti sudarytas.
   4 straipsnis
   Susitarimas laikinai taikomas nuo jo pasirašymo datos (3), kol bus baigtos jo oficialaus sudarymo procedūros.

      Priimta Liuksemburge 2009 m. balandžio 6 d.

            Tarybos vardu

            Pirmininkas

         J. POSPÍŠIL

      (1)  OL L 405, 2006 12 30, p. 23.

      (2)  OL L 81, 2001 3 21, p. 1.

      (3)  Susitarimo pasirašymo datą Tarybos Generalinis sekretoriatas paskelbs Europos Sąjungos oficialiajame leidinyje.
   BENDRA DEKLARACIJA DĖL ISLANDIJOS, NORVEGIJOS, ŠVEICARIJOS IR LICHTENŠTEINO
   Susitariančiosios Šalys atkreipia dėmesį į glaudžius Europos bendrijos ir Norvegijos, Islandijos, Šveicarijos ir Lichtenšteino santykius, visų pirma pagal 1999 m. gegužės 18 d. ir 2004 m. spalio 26 d. susitarimus dėl šių šalių asociacijos įgyvendinant, taikant ir plėtojant Šengeno acquis.
   Šiomis aplinkybėmis pageidautina, kad Norvegijos, Islandijos, Šveicarijos ir Lichtenšteino valdžios institucijos bei Sent Kitso ir Nevio valdžios institucijos nedelsdamos sudarytų dvišalius susitarimus dėl trumpalaikio bevizio režimo panašiomis į šiame susitarime numatytąsias sąlygomis.
   BENDRA DEKLARACIJA DĖL ŠIO SUSITARIMO 3 STRAIPSNIO 2 DALYJE NURODYTOS ASMENŲ, KURIE VYKSTA DIRBTI MOKAMO DARBO, KATEGORIJOS AIŠKINIMO
   Siekdamos užtikrinti, kad būtų vienodai aiškinama, Susitariančiosios Šalys sutaria, kad šiame susitarime mokamą darbą dirbančių asmenų kategorijai priskiriami asmenys, kurie kaip darbuotojai ar paslaugų teikėjai atvyksta į kitos Susitariančiosios Šalies teritoriją dirbti mokamo darbo arba teikti mokamų paslaugų.
   Prie šios kategorijos neturėtų būti priskiriami:

               —

               verslininkai, tai yra, verslo reikalais vykstantys asmenys (neįdarbinti kitos Susitariančiosios Šalies šalyje),

               —

               sportininkai ir menininkai, atliekantys ad hoc veiklą,

               —

               žurnalistai, kuriuos siunčia jų gyvenamosios vietos žiniasklaidos organizacijos, ir

               —

               bendrovių vidaus stažuotojai.

         Pagal šio susitarimo 6 straipsnį už šios deklaracijos įgyvendinimo stebėjimą atsakingas Jungtinis komitetas, kuris, manydamas, kad būtina, ir atsižvelgdamas į Susitariančiųjų Šalių patirtį, gali siūlyti pakeitimus.
   BENDRA DEKLARACIJA DĖL ŠIO SUSITARIMO 4 STRAIPSNYJE NURODYTŲ TRIJŲ MĖNESIŲ PER ŠEŠIŲ MĖNESIŲ LAIKOTARPĮ NUO PIRMOJO ATVYKIMO DIENOS AIŠKINIMO
   Susitariančiosios Šalys sutaria, kad šio susitarimo 4 straipsnyje nurodyti ne ilgiau kaip trys mėnesiai per šešių mėnesių laikotarpį nuo pirmojo atvykimo į Sent Kitso ir Nevio arba Šengeno erdvės teritoriją dienos reiškia nenutrūkstamą viešnagę arba kelias viešnages iš eilės, kurių bendra trukmė neviršija trijų mėnesių, bet kuriuo šešių mėnesių laikotarpiu.
   BENDRA DEKLARACIJA DĖL PILIEČIŲ INFORMAVIMO APIE VIZŲ REŽIMO ATSISAKYMO SUSITARIMĄ
   Pripažindamos skaidrumo svarbą Europos Sąjungos ir Sent Kitso ir Nevio piliečiams, Susitariančiosios Šalys sutaria užtikrinti išsamios informacijos apie vizų režimo atsisakymo susitarimo turinį ir padarinius bei susijusius klausimus, kaip antai apie atvykimo sąlygas, sklaidą.
    ---documentbreak---

               30.6.2009

               LT

               Europos Sąjungos oficialusis leidinys

               L 169/38

         Europos bendrijos ir Sent Kitso ir Nevio Federacijos
   SUSITARIMAS
   dėl trumpalaikio bevizio režimo
   EUROPOS BENDRIJA (toliau – Bendrija) ir
   SENT KITSO IR NEVIO FEDERACIJA (toliau – Sent Kitsas ir Nevis),
   toliau kartu – Susitariančiosios Šalys;
   SIEKDAMOS toliau plėtoti draugiškus Susitariančiųjų Šalių santykius ir norėdamos palengvinti keliavimą užtikrindamos savo piliečių bevizį atvykimą ir trumpalaikį buvimą;
   ATSIŽVELGDAMOS į 2006 m. gruodžio 21 d. Tarybos reglamentą (EB) Nr. 1932/2006, iš dalies keičiantį Reglamentą (EB) Nr. 539/2001, nustatantį trečiųjų šalių, kurių piliečiai, kirsdami išorės sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (1), kuriuo, inter alia, šešios trečiosios šalys, įskaitant Sent Kitsą ir Nevį, buvo perkeltos į trečiųjų šalių, kurių piliečiams trumpalaikio buvimo Europos Sąjungos (ES) valstybėse narėse atveju vizų reikalavimas netaikomas, sąrašą;
   ATSIŽVELGDAMOS į tai, kad Reglamento (EB) Nr. 1932/2006 2 straipsnyje nurodoma, kad šioms šešioms šalims vizų reikalavimo išimtis taikytina tik nuo Europos bendrijos su susijusia šalimi sudarytino susitarimo dėl vizų reikalavimo išimčių įsigaliojimo datos;
   PRIPAŽINDAMOS, kad kai kurių valstybių narių į Sent Kitsą ir Nevį ne ilgesniam kaip trijų mėnesių laikotarpiui vykstantiems piliečiams netaikomas vizų reikalavimas, o kitų valstybių narių piliečiams – taikomas;
   TROKŠDAMOS užtikrinti, kad būtų laikomasi vienodų sąlygų visiems ES piliečiams sudarymo principo;
   ATSIŽVELGDAMOS į tai, kad asmenims, vykstantiems dirbti mokamo darbo, trumpalaikio buvimo metu šis susitarimas netaikomas, todėl šiai kategorijai tebetaikomos Bendrijos teisės ir valstybių narių nacionalinės teisės, taip pat Sent Kitso ir Nevio nacionalinės teisės atitinkamos taisyklės dėl vizų reikalavimo ar išimties ir galimybės įsidarbinti;
   ATSIŽVELGDAMOS į Protokolą dėl Jungtinės Karalystės ir Airijos pozicijos ir Protokolą dėl Šengeno acquis integravimo į Europos Sąjungos teisės sistemą, pridėtus prie Europos Sąjungos sutarties ir Europos bendrijos steigimo sutarties, ir patvirtindamos, kad šio susitarimo nuostatos netaikomos Jungtinei Karalystei ir Airijai,
   SUSITARĖ:
   1 straipsnis
   Tikslas
   Šis susitarimas nustato bevizį režimą Europos Sąjungos ir Sent Kitso ir Nevio piliečiams, vykstantiems į kitos Susitariančiosios Šalies teritoriją ne ilgiau kaip trims mėnesiams per šešių mėnesių laikotarpį.
   2 straipsnis
   Apibrėžtys
   Šiame susitarime:
   a)   valstybė narė– bet kuri Europos Sąjungos valstybė narė, išskyrus Jungtinę Karalystę ir Airiją;
   b)   Europos Sąjungos pilietis– a punkte apibrėžtos valstybės narės pilietis;
   c)   Sent Kitso ir Nevio pilietis– bet kuris Sent Kitso ir Nevio pilietybę turintis asmuo;
   d)   Šengeno erdvė– erdvė be vidaus sienų, kurią sudaro a punkte apibrėžtų valstybių narių, taikančių visą Šengeno acquis, teritorijos.
   3 straipsnis
   Taikymo sritis
   1.   Europos Sąjungos piliečiai, turintys valstybės narės išduotus galiojančius paprastus, diplomatinius ar tarnybinius ir (arba) pareiginius pasus, gali atvykti ir būti Sent Kitso ir Nevio teritorijoje be vizos 4 straipsnio 1 dalyje nurodytą laikotarpį.
   Sent Kitso ir Nevio piliečiai, turintys Sent Kitso ir Nevio išduotus galiojančius paprastus, diplomatinius ar tarnybinius ir (arba) pareiginius pasus, gali atvykti ir būti valstybių narių teritorijoje be vizos 4 straipsnio 2 dalyje nurodytą laikotarpį.
   2.   1 dalis netaikoma asmenims, vykstantiems dirbti mokamo darbo.
   Kiekviena valstybė narė atskirai gali nuspręsti taikyti vizų reikalavimą Sent Kitso ir Nevio šios kategorijos piliečiams arba jį panaikinti pagal Reglamento (EB) Nr. 539/2001 4 straipsnio 3 dalį.
   Sent Kitsas ir Nevis gali atskirai nuspręsti dėl vizų reikalavimo ar bevizio režimo kiekvienos valstybės narės šios kategorijos piliečiams pagal savo nacionalinę teisę.
   3.   Šiuo susitarimu numatytas bevizis režimas taikomas nepažeidžiant Susitariančiųjų Šalių įstatymų, susijusių su atvykimo ir trumpalaikio buvimo sąlygomis. Valstybės narės ir Sent Kitsas ir Nevis pasilieka teisę neleisti atvykti į savo teritorijas arba trumpai jose būti, jeigu nesilaikoma vienos ar kelių iš šių sąlygų.
   4.   Bevizis režimas taikomas nepaisant transporto, kuriuo kertamos Susitariančiųjų Šalių sienos, rūšies.
   5.   Šiame susitarime neaptariami klausimai reglamentuojami Bendrijos teisės, valstybių narių nacionalinės teisės ar Sent Kitso ir Nevio nacionalinės teisės.
   4 straipsnis
   Buvimo trukmė
   1.   Europos Sąjungos piliečiai gali būti Sent Kitso ir Nevio teritorijoje ne ilgiau kaip tris mėnesius per šešių mėnesių laikotarpį nuo pirmojo atvykimo į šalies teritoriją dienos.
   2.   Sent Kitso ir Nevio piliečiai gali būti Šengeno erdvėje ne ilgiau kaip tris mėnesius per šešių mėnesių laikotarpį nuo pirmojo atvykimo į bet kurios valstybės narės, taikančios visą Šengeno acquis, teritoriją dienos. Šie trys mėnesiai per šešių mėnesių laikotarpį apskaičiuojami nepaisant buvimo valstybėje narėje, kuri dar netaiko visos Šengeno acquis.
   Sent Kitso ir Nevio piliečiai gali būti ne ilgiau kaip tris mėnesius per šešių mėnesių laikotarpį nuo pirmojo atvykimo į kiekvienos valstybės narės, kuri dar netaiko visos Šengeno acquis, teritoriją dienos, nepaisant apskaičiuoto buvimo Šengeno erdvėje laikotarpio.
   3.   Susitarimas neturi įtakos galimybei Sent Kitsui ir Neviui bei valstybėms narėms pratęsti buvimo laikotarpį ilgiau kaip tris mėnesius pagal nacionalinę teisę ir Bendrijos teisę.
   5 straipsnis
   Teritorinis taikymas
   1.   Šio susitarimo nuostatos taikomos tik europinėje Prancūzijos Respublikos teritorijoje.
   2.   Šio susitarimo nuostatos taikomos tik europinėje Nyderlandų Karalystės teritorijoje.
   6 straipsnis
   Jungtinis susitarimo valdymo komitetas
   1.   Susitariančiosios Šalys įsteigia Jungtinį ekspertų komitetą (toliau – Komitetas), sudarytą iš Europos bendrijos ir Sent Kitso ir Nevio atstovų. Bendrijai atstovauja Europos Komisija.
   2.   Komiteto uždaviniai, inter alia,:

               a)

               stebėti, kaip įgyvendinamas šis susitarimas;

               b)

               siūlyti šio susitarimo pakeitimus arba papildymus;

               c)

               spręsti ginčus dėl šio susitarimo nuostatų aiškinimo ar taikymo.

         3.   Atsiradus būtinybei, Komitetas sušaukiamas vienos iš Susitariančiųjų Šalių prašymu.
   4.   Komitetas nustato savo darbo tvarkos taisykles.
   7 straipsnis
   Ryšys tarp šio susitarimoir valstybių narių bei Sent Kitso ir Nevioesamų dvišalių susitarimų dėl vizų režimo atsisakymo
   Šiam susitarimui teikiama pirmenybė prieš atskirų valstybių narių ir Sent Kitso ir Nevio bet kokių dvišalių susitarimų ar priemonių nuostatas, jeigu jos reglamentuoja šio susitarimo taikymo sričiai priklausančius klausimus.
   8 straipsnis
   Baigiamosios nuostatos
   1.   Šį susitarimą Susitariančiosios Šalys ratifikuoja arba tvirtina pagal atitinkamas vidaus procedūras, ir jis įsigalioja pirmąją antro mėnesio, einančio po datos, kurią Susitariančiosios Šalys praneša viena kitai apie minėtų procedūrų užbaigimą, dieną.
   2.   Šis susitarimas sudaromas neapibrėžtam laikotarpiui, nebent būtų nutrauktas pagal 5 dalį.
   3.   Šis susitarimas gali būti iš dalies keičiamas raštišku Susitariančiųjų Šalių susitarimu. Pakeitimai įsigalioja po to, kai Susitariančiosios Šalys viena kitai praneša apie šiam tikslui būtinų vidaus procedūrų užbaigimą.
   4.   Bet kuri Susitariančioji Šalis viešosios tvarkos, nacionalinio saugumo užtikrinimo arba visuomenės sveikatos apsaugos sumetimais, taip pat dėl neteisėtos imigracijos ar dėl kurios nors Susitariančiosios Šalies vėl įvesto vizų reikalavimo gali visiškai arba iš dalies sustabdyti šio susitarimo taikymą. Apie sprendimą sustabdyti kitai Susitariančiajai Šaliai pranešama ne vėliau kaip prieš du mėnesius iki jo įsigaliojimo. Šio susitarimo taikymą sustabdžiusi Susitariančioji Šalis nedelsdama informuoja kitą Susitariančiąją Šalį, jeigu sustabdyti priežasčių nebelieka.
   5.   Kiekviena Susitariančioji Šalis gali nutraukti šį susitarimą raštu pranešdama kitai Susitariančiajai Šaliai. Šis susitarimas netenka galios po 90 dienų nuo tokio pranešimo datos.
   6.   Sent Kitsas ir Nevis gali sustabdyti šio susitarimo taikymą arba susitarimą nutraukti tik visų valstybių narių atžvilgiu.
   7.   Bendrija gali sustabdyti šio susitarimo taikymą arba susitarimą nutraukti tik visų savo valstybių narių atžvilgiu.

      Priimta Briuselyje 2009 m. gegužės 28 d. dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis, visi tekstai yra autentiški.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Федерация Сейнт Китс и Невис
         Por la Federación de San Cristóbal y Nieves
         Za Federaci Svatý Kryštof a Nevis
         For Føderationen Saint Kitts og Nevis
         Für die Föderation St. Kitts und Nevis
         Saint Kittsi ja Nevise föderatsioon nimel
         Για την Ομοσπονδία του Αγίου Χριστόφορου και Νέβις
         For the Federation of Saint Kitts and Nevis
         Pour la Fédération de Saint-Christophe-et-Nevis
         Per la Federazione di Saint Christopher (Saint Kitts) e Nevis
         Sentkitsas un Nevisas Federācijas vārdā
         Sent Kitso ir Nevio Federacijos vardu
         A Saint Kitts és Nevis Államszövetség részéről
         Għall-Federazzjoni ta’ Saint Kitts u Nevis
         Voor de Federatie van Saint Kitts en Nevis
         W imieniu Federacij Saint Kitts i Nevis
         Pela Federação de São Cristóvão e Nevis
         Pentru Federația Saint Kitts și Nevis
         Za Federáciu Svätý Krištof a Nevis
         Za Federacijo Saint Kitts in Nevis
         Saint Kitts ja Nevisin puolesta
         För Saint Kitts och Nevis

      (1)  OL L 405, 2006 12 30, p. 23.